PATVIRTINTA

Visagino rekreacijos paslaugų centro direktoriaus

2017 m. rugsėjo 20 d. įsakymu Nr. V-83

**VISAGINO REKREACIJOS PASLAUGŲ CENTRO SAUNŲ VIDAUS TVARKOS TAISYKLĖS**

1. **BENDROSIOS NUOSTATOS**
2. Lankytojas – kiekvienas asmuo, kuris Rekreacijos paslaugų centro nustatyta tvarka sumokėjo už paslaugą ar pasirašė ilgalaikę sutartį. Mokėjimo tvarką nustato šios taisyklės (toliau - Taisyklės).
3. Taisyklės nustato Saunos lankytojų aptarnavimo (paslaugų teikimo) tvarką, privalomus saugumo, higienos ir kitus reikalavimus lankytojams, administracijos ir lankytojų teises, pareigas bei jų atsakomybės ribas, paslaugų teikimo sąlygas.
4. Taisyklės yra viešai skelbiamos ir privalomos visiems Saunos lankytojams, nepriklausomai nuo jų amžiaus. Asmuo, prieš sudarydamas sutartį dėl Saunos paslaugų (t.y. įsigydamas paslaugą), privalo susipažinti su šiomis Taisyklėmis ir, naudodamasis Saunos paslaugomis, jų laikytis.
5. Lankytojas yra visiškai atsakingas už savo sveikatos būklę ir galimybę naudotis Saunos teikiamomis paslaugomis. Įstaigos administracija ir darbuotojai neatsako dėl lankytojo sveikatos sutrikimų, sužalojimų ir nelaimingų atsitikimų, atsiradusių lankantis Saunoje.
6. Teisę naudotis Saunos teikiamomis paslaugomis turi bet kokio amžiaus asmenys, išskyrus šiose taisyklėse numatytas išimtis.
7. Saunoje draudžiama lankytis šiems asmenims:
   1. sergantiems infekcinėmis ligomis;
   2. sergantiems konjunktyvitu, užkrečiamomis odos ligomis;
   3. asmenims su atviromis žaizdomis;
   4. asmenims, apsvaigusiems nuo alkoholio, narkotinių ar psichotropinių medžiagų;
   5. asmenims, neturintiems mokėjimo kvito ar sutarties;
   6. asmenims su kitais negalavimais, kurie kelia ar gali kelti grėsmę savo ar kitų lankytojų sveikatai ir saugumui;
   7. asmenims, kurių elgesys kelia pavojų Saunos lankytojams, jų saugumui ir higieninei būklei arba prieštarauja visuomenėje priimtoms gero elgesio taisyklėms.
8. Vaikai iki 18 metų gali lankytis Saunoje tik lydimi juos prižiūrinčių suaugusiųjų asmenų, kurie atsako už jų saugumą. Suaugęs asmuo turi būti vyresnis nei 18 metų ir prisiimti visišką atsakomybę už prižiūrimų vaikų saugumą, sveikatos būklę, elgesį, šių Taisyklių laikymąsi, už vaikų daiktų saugojimą.
9. Negalią turintys asmenys, kuriems dėl jų sveikatos būklės yra reikalinga kito asmens priežiūra, Saunoje gali lankytis tik lydimi jį prižiūrinčio pilnamečio asmens.
10. Atliekant techninę profilaktiką, apie tai įspėjus iš anksto, Sauna gali būti laikinai uždaryta.
11. Saunos paslaugų teikimo laikas skaičiuojamas nuo įėjimo į rūbinę iki išėjimo iš jos.
12. **BILIETŲ ĮSIGIJIMO TVARKA, ĮKAINIAI**
13. Paslaugų kainos skelbiamos įstaigos interneto svetainėje [www.vrpc.lt](http://www.girstuciobaseinas.lt/), taip pat informacijos galima teirautis pas budintį.
14. Lankytojai gali būti laikinai neįleidžiami į Sauną dėl techninių kliūčių arba kai yra užimta.
15. Asmeniui, sumokėjusiam už paslaugą ir nusprendusiam nesinaudoti Saunos paslaugomis, pinigai negrąžinami ir paslaugos suteikimo diena nekeičiama.
16. Už grubius šių Taisyklių pažeidimus, Saunos administracija turi teisę panaikinti apmokėtos paslaugos galiojimą.
17. Dėl techninių kliūčių ar dėl kitų svarbių priežasčių Sauna laikinai gali būti draudžiama naudotis. Tuo atveju, paslaugos kaina perskaičiuojama.
18. Asmenys, norintys įsigyti paslaugą su nuolaida, privalo pateikti teisę gauti nuolaidą patvirtinantį dokumentą (pažymėjimą ar kt.).
19. Kylant abejonių dėl lankytojo amžiaus, budėtojas turi teisę pareikalauti lankytojo pateikti asmens tapatybės dokumentą.
20. **KITA BENDRA INFORMACIJA**
21. Sauna dirba darbo dienomis bei savaitgaliais nuo 9.00 val. iki 21.00 val. adresu Draugystės g. 10 B, nuo 8.00 val. iki 22.00 val. adresu Vilties g. 5A. Vasaros laikas nustatomas administracijos nurodymu ir skelbiamas papildomai. Baseino darbo laikas nurodytas administracijoje ir interneto svetainėje [www.vrpc.lt](http://www.vrpc.lt).
22. Saunos lankytojai privalo avėti šlepetes, tinkamas avėti drėgnoje aplinkoje.
23. Rūkyti įstaigos patalpose draudžiama.
24. Įstaigos administracija neatsako už lankytojų asmeninius daiktus, paliktus rūbinėje.
25. Saunoje kiekvienas lankytojas privalo turėti rankšluostį ar chalatą, kurį būtina pasitiesti ant medinių gultų po visu kūnu.
26. Prieš einant į sauną ir išeinant iš jos, lankytojams būtina nusiprausti duše.
27. Lankytojai, Saunoje pajutę bet kokių sveikatos sutrikimų, privalo kreiptis į bendrosios praktikos slaugytoją ar kitą personalą.
28. Lankytojai privalo nedelsdami palikti Sauną, jeigu to reikalauja personalas (pvz., evakuacijos atveju).
29. **LANKYTOJŲ TEISĖS IR PAREIGOS**
30. Lankytojas turi teisę:
    1. naudotis Saunos teikiamomis paslaugomis;
    2. reikalauti, kad centro administracija atlygintų lankytojo patirtą žalą, atsiradusią dėl Valdytojo kaltės, šiose Taisyklėse ir teisės aktuose nustatyta tvarka.
31. Lankytojas įsipareigoja:
    1. prieš pradėdamas naudotis Saunos teikiamomis paslaugomis, įsitikinti, kad jo sveikatos būklė jam leidžia jomis naudotis. Neigiamos pasekmės, susijusios su šio reikalavimo nevykdymu, tenka pačiam lankytojui;
    2. būdamas saunoje, griežtai laikytis šiose Taisyklėse nustatytų reikalavimų;
    3. vykdyti personalo nurodymus dėl saugos reikalavimų ir šių Taisyklių laikymosi.
32. **BASEINO ADMINISTRACIJOS TEISĖS IR PAREIGOS**
33. Saunos administracija turi teisę:
    1. į Sauną neįleisti asmenų, kurių elgesys gali sutrikdyti tvarką, kelti pavojų kitų lankytojų saugumui, Saunos higienos būklei ir/ar prieštarautų visuomenėje priimtoms elgesio normoms;
    2. į Sauną neįleisti asmenų, jeigu jie nesutinka laikytis ar nesupranta šių Taisyklių;
    3. keisti Saunos teikiamų paslaugų įkainius;
    4. pašalinti iš Saunos lankytojus, kurie pažeidžia Taisykles, nepaiso įspėjamųjų ženklų, iškabose nurodytų reikalavimų, nevykdo personalo nurodymų. Tokiu atveju pinigai lankytojams negrąžinami;
    5. vienašališkai keisti Taisykles, jas paskelbiant viešai.
34. **REKOMENDACIJOS LANKYTOJAMS**
35. Saunos administracija rekomenduoja lankytojams įvertinti savo fizines galimybes ir sveikatos būklę (pvz. lėtinius susirgimus, nėštumą ir t.t.).
36. Lankytojams nerekomenduojama į Sauną neštis brangių ir/ar vertingų daiktų (papuošalų, laikrodžių, mobiliųjų telefonų ir pan.), kurie gali sugesti dėl drėgmės arba būti pamesti.
37. Lankytojams nerekomenduojama naudotis Saunos paslaugomis segint bet kokio tipo papuošalus ar kitus juvelyrinius dirbinius, galinčius padaryti žalą patiems lankytojams ir/ar Saunos inventoriui.
38. **DRAUDIMAI**
39. Saunoje draudžiama:
    1. atsinešti su savimi stiklinių, dūžtančių, aštrių daiktų;
    2. atsinešti su savimi alkoholinių gėrimų;
    3. atsinešti į sauną ir joje naudoti savo užpilus, ekstraktus;
    4. patiems pilti vandenį ant akmenų;
    5. reguliuoti pirčių patalpose esančius prietaisus;
    6. lankytis su gyvunais;
    7. gadinti saunoje esantį inventorių;
    8. spjaudyti ant grindų, atlikti natūralius gamtinius poreikius ne tualetuose;
    9. palikti vaikus be priežiūros;
    10. avėti lauko avalynę;
    11. triukšmauti, garsiai šūkauti, švilpauti;
    12. saunoje būti apsvaigusiam nuo alkoholio, narkotinių ir psichotropinių medžiagų.
40. **ATSAKOMYBĖ**
41. Lankytojas, padaręs žalą Saunai, joje esančiam turtui, lankytojų turtui ir/ar sveikatai, atsako Lietuvos Respublikos įstatymų nustatyta tvarka. Už žalą, kurią padaro nepilnamečiai, negalią turintys asmenys, atsako jų tėvai ar globėjai.
42. Saunos administracijai ar darbuotojams įtarus, jog lankytojas padarė nusikalstamą veiką, nedelsiant yra kviečiama policija.
43. Nepilnamečių tėvai, globėjai ar kiti juos lydintys pilnamečiai asmenys yra atsakingi už kartu atvykusių nepilnamečių, negalią turinčių asmenų supažindinimą su Taisyklėmis ir už šių Taisyklių laikymąsi.
44. Lankytojas, patyręs turtinę ir/ar neturtinę žalą Saunoje, nedelsdamas turi pranešti apie tai administracijai ar darbuotojui, nurodydamas įvykio vietą, laiką, aplinkybes, įvykį mačiusius asmenis. Jeigu lankytojas nesilaiko šios sąlygos, vėliau pateikti nusiskundimai ir pretenzijos dėl patirtos žalos sveikatai ir/ar turtui nenagrinėjami.
45. Administracija nenagrinėja lankytojo pretenzijų bei neatsako už lankytojo Saunoje patirtą turtinę ir/ar neturtinę žalą, jei lankytojas nesilaikė šiose Taisyklėse įtvirtintų reikalavimų ir/ar rekomendacijų.
46. Administracija neatsako už lankytojų asmeninius daiktus ar už tai, kad jie buvo prarasti ir/ar iš dalies sugadinti.
47. Administracija už lankytojų sveikatai ir turtui kilusias pasekmes ar padarytą žalą tretiesiems asmenims neatsako, pretenzijų nepriima ir nenagrinėja, jei tos pasekmės atsirado dėl pačių lankytojų neatsargumo, nesilaikant šių Taisyklių, įspėjamuosiuose ženkluose ir užrašuose teikiamos informacijos bei įstaigos darbuotojų teisėtų nurodymų nevykdymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_